Forseti Úkraínu sakar Rússa um stríðsglæpi í nótt þegar loftárásir voru gerðar á íbúðahverfi í borginni Kharkiv. Talið er að um ein milljón manna sé á flótta innan Úkraínu.
Sex hundruð og sextíu þúsund hafa flúið Úkraínu síðan Rússar réðust þangað inn á fimmtudag, samkvæmt upplýsingum frá Flóttamannastofnun Sameinuðu þjóðanna. Það eru helst konur og börn sem hafa flúið enda eiga karlar á aldrinum átján til sextíu ára og vera eftir til að verja landið. Fólk bíður í allt að sextíu klukkutíma í röðum við landamærin að Póllandi og röðin við landamærin að Rúmeníu er um tuttugu kílómetra löng. Þá er talið að um ein milljón sé á flótta innan landsins.
Mikil eyðilegging er í borginni Kharkiv, sem er næst stærsta borg Úkraínu eftir sprengingar næturinnar. Stærðarinnar gígur er á Friðartorginu í miðborginni. Forseti Úkraínu, Volodymyr Zelansky hefur lýst þessu sem stríðsglæp.
Rússneski herinn gerði í dag loftárásir á Kharkiv. Þetta var klárlega stríðsglæpur og árás á friðsæla borg á friðsælt íbúahverfi, sagði Zelensky í ávarpi í morgun. Hann sagði að þarna væru engin hernaðarmannvirki. Rússar hafi vitað hvert þær væru að skjóta og þeir verði dregnir fyrir dóm.

Forseti Úkraínu sakar Rússa um stríðsglæpi eftir loftárásir á íbúðahverfi í Kharkiv, næststærstu borg Úkraínu, í nótt. Sameinuðu þjóðirnar áætla að um ein milljón manna sé á flótta innanlands. Um 660 þúsundum hefur tekist að flýja land. 